Teaduses esitab aga korrelatsioon tunduvalt tagasihoidlikumat sidet kui kausaalsus. Kausaalsus tähendab lihtsalt öeldes, et üks sündmus tõepoolest põhjustab mingit teist sündmust. Näiteks tahaksime me ehk teadvuseteaduses näidata, et stiimuli tugevam töötlus varajastes visuaalsetes piirkondades põhjustab tugevama aktiivsuse hilistes visuaalsetes piirkondades, mis omakorda on kausaalselt seotud teadvustatud kujutise tekkimisega. Kuidas me saame seda uurida?